OpenLLM-France/wikimedia huggingface dataset:
# Kiko Hernández

Francisco Hernández Ruiz, més conegut com a Kiko Hernández, (Madrid, 26 d'agost de 1976) és un col·laborador de televisió espanyol.
L'any 2002, va participar en la tercera edició del reality show Gran Hermano, emès a Telecinco, després de quedar-se a la reserva de la segona edició. Al reality, va mantenir una relació amb la concursant Patricia Ledesma, relació amb la qual es va acabar en sortir de la casa. Després d'acabar el reality, va formar part dels col·laboradors del programa Crónicas marcianas, fins al 2005, en què el programa es va cancel·lar. El 2004, va començar a col·laborar al programa A tu lado, presentat per Emma García, també a la cadena Telecinco. El 2007, el programa es va cancel·lar i ell va començar a fer entrevistes a La noria, presentat per Jordi González.
L'any 2009, va començar a participar en els programes Sálvame i Deluxe, presentat per Jorge Javier Vázquez, on col·laborà fins a la seva retirada l'any 2012 per «estar passant un mal moment personal». Des del 2010 fins al 2011, va col·laborar a Resistiré, Vale?, presentat per Tania Llasera. Alguns rumors assenyalen que podria ser homosexual, però ell sempre ho ha negat. En 2013 escriu articles a la revista Que me dices i, properament, podria participar com a presentador en un programa de Telecinco.

## Trajectòria a la televisió

* Gran Hermano (2002), a Telecinco
* Crónicas Marcianas (2003-2005), a Telecinco
* A tu lado (2004-2007), a Telecinco
* La Noria (2007-2012), a Telecinco.
* Sálvame (2009-2023), a Telecinco.
* Deluxe (2009-2017; 2022), a Telecinco.
* Resistiré, ¿vale? (2010-2011), a Telecinco.

## Referències

* ↑ hernandez&historia=616 ABC.es - Personajes famosos: Kiko Hernández (castellà)
* 1 2 3 4 5 6 7 Infobiografias.es - Biografia y vida de Kiko Hernández (castellà)
* 1 2 3 Que.es - Kiko Hernández dice adiós a 'Sálvame' Arxivat 2013-01-11 a Wayback Machine. (castellà)
* ↑ PeriodistaDigital.com - Pepe ('GH7') machaca a Kiko Hernández riéndose de su supuesta homosexualidad e insinuando que se inventó un cáncer (castellà)
* ↑ ExclusivaDigital.com - Kiko Hernandez volverá a Telecinco pero no a "Sálvame" sino como presentador Arxivat 2013-03-17 a Wayback Machine. (castellà)
* ↑ LaVozLibre.com - Kiko Hernández deja 'en bolas' a María Lapiedra en 'Resistiré, ¿Vale?' (castellà)

## Vegeu també

* Belén Esteban
* Gran Germà (personatge de la novel·la d'Orwell)

## Enllaços externs

* Kiko Hernández - Lloc web oficial
# Gabriel Velázquez

Gabriel Velazquez (Salamanca, 1968) és un guionista, productor i director de cinema espanyol. El 1996 va debutar en cinema amb el curtmetratge En Madison siempre es lunes. El 2002 va escriure el guió amb Chema de la Peña del documental De Salamanca a ninguna parte. El 2005 va filmar amb Chema de la Peña el documental Sud express, pel qual va rebre la medalla a la solidaritat a les Medalles del Cercle d'Escriptors Cinematogràfics de 2006. És director de la productora Artimaña Producciones amb De la Peña.
Ha dirigit la trilogia de llargmetratges Amateurs (2008), Iceberg (2011) i Ártico (2014), on també pretén fer un homenatge al cinema quinqui dels anys 1980. A la última va obtenir la menció especial al Jurat Generació al 64è Festival Internacional de Cinema de Berlín. També va guanyar la Violette d'Or al Festival de Cinema d'Espanya de Tolosa de Llenguadoc.

## Filmografia

* En Madison siempre es lunes (curtmetratge, 1996)
* Parabellum (curtmetratge, 1998)
* Soldaditos de plomo (curtmetratge, 2001)
* Sud express (2005)
* London Calling (curtmetratge, 2005)
* Amateurs (2008)
* Iceberg (2011)
* Próxima estación (2012)
* Ártico (2014)
* Análisis de sangre azul (2016)
* Zaniki (2018)

## Referències

* ↑ Gabriel Velázquez at IFFR, iffr.com
* ↑ Gabriel Velázquez a elcultural.com
* ↑ El director salmantino Gabriel Velázquez estrena en las carteleras 'Ártico', una película "homenaje al cine quinqui", Europa Press, 25 de juny de 2014
* ↑ Adolescencia brutal en la España profunda, El País, 12 de febrer de 2014
* ↑ Le 19ème festival Cinespanã de Toulouse a attribué le prix de la violette d'or au film de Gabriel Velazquez, Artico, un long-métrage esthétique sur des adolescents à la dérive., France3, 12 d'octubre de 2014
# Sukyo Mahikari

Llum de la Veritat (en japonès: Sūkyō Mahikari (崇教真光) és el nom d'una organització religiosa d'origen japonès, oficialment establerta en 1978. La seva seu es troba al Japó, a la ciutat de Takayama, i actualment existeixen centres de Sukyo Mahikari en més de 90 països. El Sukyo Mahikari va ser establert el 1978 per Keiyu Okada, que havia estat adoptada per Yoshikazu Okada (anomenat respectuosament "Sukuinushisama").

## Seus

El nivell jeràrquic a les seus de Sukyo Mahikari funciona de la següent manera:
* Centre Regional: Shidobu
* Seu de Grau Superior: Dai Dojo
* Seu de Grau Intermedi: Chu Dojo
* Seu de Grau Bàsic: Sho Dojo
* Pre Seu: Jun Dojo
Existeixen també altres tres categories que bàsicament són locals, centres o locals més petits que els anteriors i de nivell més baix jeràrquicament, els quals són anomenats:
* Okiyome Sho
* Renraku Sho
* Sala de pràctiques (centre no oficial)
També posseeixen Centres regionals per als diversos sectors o regions anomenats "Shidobu" que jeràrquicament es troben per sobre dels dojos o centres esmentades anteriorment però d'una manera merament administrativa i orientacional, ja que un conjunt de seus conformen un Shidobu.
Les seus es classifiquen depenent del nombre de practicants actius de cadascuna i dels requeriments del sector.

## Enllaços externs

* Sukyo Mahikari - lloc web oficial
# Ron McGovney

Ronald J. «Ron» McGovney (Los Angeles, Califòrnia, Estats Units, 2 de novembre de 1962) és un músic estatunidenc conegut per ser el baixista original de la banda de thrash metal Metallica, amb la qual va tocar el primer any d'existència i va enregistrar les primeres demos.

## Carrera musical
### Metallica

Al juny de 1981 va formar la banda Leather Charm amb el seu amic de la infància James Hetfield, i el guitarrista Hugh Tanner. Tanner va abandonar la banda per iniciar la seva carrera de representació musical, i el van substituir per Troy James junt al bateria Jim Mulligan. El grup va començar a realitzar versions i material original durant uns mesos, fins que es van dissoldre.
Hetfield i Lars Ulrich es van unir per crear un nou projecte anomenat Metallica a finals de 1981. McGovney i el guitarrista Dave Mustaine es van unir a la banda l'any següent. Amb aquesta formació van debutar i començar a fer actuacions. Van enregistrar diverses demos com Power Metal o No Life 'Til Leather. McGovney es van enfrontar en diverses ocasions amb Ulrich i Mustaine pel seu rol dins la banda, ja que a banda dels seus contactes professionals que havia aconseguit com a fotògraf aficionat, bàsicament feia tasques monetàries i de transport mentre no se'l valorava com a músic. Finalment va decidir abandonar la banda a final d'any sent substituït per Cliff Burton, i fins i tot va decidir vendre's tot l'equipament musical per la seva falta d'interès en la música.

### Phantasm

L'any 1986, Katon W. De Pena, vocalista de Hirax, va convèncer a McGovney de tornar al món de la música i junts van crear la banda de thrash metal Phantasm amb Rodney Nicholson i altres músics. La banda va publicar una demo però mai va enregistrar un àlbum d'estudi. Finalment es va separar l'any 1988 a causa de les discrepàncies internes. El segell Deep Six Records va publicar el 2001 un disc titulat Wreckage que contenia una versió remasteritzada de la demo de Phantasm amb el mateix nom junt a unes cançons en directe realitzades el 1987.

### Altres

McGovney va abandonar la seva carrera professional després de la desaparició de Phantasm, però esporàdicament va realitzar alguna entrevista relacionada amb Metallica.
Va tornar a tocar en directe per primer cop en 23 anys el 10 de desembre de 2011, quan va interpretar dues cançons amb Metallica i Mustaine en un dels actes per celebrar els trenta anys de Metallica. Dos anys després també es va unir a Megadeth, banda liderada per Mustaine, en un concert el 5 de desembre de 2013 per cantar una versió de «Cold Sweat» de Thin Lizzy.

## Enllaços externs

* Pàgina oficial de Metallica (anglès)
# UV

UV té els següents significats:
* Educació: Sigles de la Universitat de València
* Física: Sigles d'ultraviolat
* Política: Sigles d'Unió Valenciana
# José Leandro Ferreira

Leandro, nom complet José Leandro de Souza Ferreira, (Cabo Frio, Brasil el 17 de març 1959) és un exfutbolista brasiler.

## Referències

* ↑ «Craques de uma era» (en portuguès) p. 65. Placar, 01-04-2010.
* ↑ Leandro – Trophies Arxivat 5 March 2016$^{[Datemismatch]}$ a Wayback Machine.
* ↑ «Todos os brasileiros - 1982» (en portuguès). FolhaOnline, 09-12-2005. [Consulta: 16 desembre 2017].
# Keikō

L'emperador Keikō (景行天皇, Keikō Tennō) és 12è emperador del Japó que apareix a la tradicional llista d'emperadors. No existeixen dades exactes sobre aquest emperador, cosa que ha dut a molts historiadors a considerar-lo com a llegendari. La tradició li atribueix el naixement el 12 dC i la mort l'any 130 i situa el començament del seu regnat el 71.
La seva història s'explica tant al Kojiki com al Nihon Shoki, tot i que les dues fonts es contradiuen. Segons el Kojiki, va enviar el seu fill Yamato Takeru a la conquesta de les tribus locals Kumaso de Kyūshū, mentre que el Nihon Shoki afirma que va ser ell mateix qui hi anirà i en sortirà victoriós. Les dues fonts, però, coincideixen en la successió dels esdeveniments: envia el seu fill a la província d'Izumo i les províncies de l'est per conquerir aquestes terres i estendre el seu territori en detriment dels ainus.

## Vegeu també

* Llista d'emperadors del Japó
# Gebhard de Lotaríngia

Gebhard de Lotaríngia, també esmentat com Gebhard de Lahngau o de Wetterau (mort el 22 de juny de 910), fou comte al Wetterau, i després duc de Lotaríngia. Era fill d'Udó († 879) (comte al Lahngau que després fou el marquès Udó de Nèustria a França) i germà de Conrad el Vell († 906), comte de Lahngau i duc de Turíngia; de Eberard duc de Francònia († 939) i de Rudolf († 908), bisbe de Würzburg.
Fou inicialment comte al Wetterau i al Rheingau. El 903 el rei d'Alemanya, Lluís IV l'Infant, li va concedir el govern de Lotaríngia, i li va acordar el títol de duc. Va exercir fins a la seva mort i llavors el títol va quedar vacant.
Es va casar amb Ida de la que va tenir dos fills:
* Herman († 949), que va rebre el 926 el ducat de Suàbia, i la filla del qual, Ida, es va casar amb Luidolf, fill d'Otó I
* Udó (Odon) († 949), comte al Wetterau, al Lahngau i al Rheingau, casat amb Cunegunda, filla d'Heribert I de Vermandois.

## Nota

* ↑ MGH Diplomata L.d.K., 125: Kebehart dux regni quod a multis Hlotharii dicitur

## Referències

* Barth Rüdiger E, Der Herzog in Lothringen im 10. Jahrhundert.
# Sula (Noruega)

Sula és un municipi situat al comtat de Møre og Romsdal, Noruega. Té 8.952 habitants (2016) i té una superfície de 58,72 km². El centre administratiu del municipi és el poble de Langevåg.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 6 maig 2016].

## Enllaços externs

* Sula - Lloc web oficial
Viccionari
# Lindon (Utah)

Lindon és una població dels Estats Units a l'estat de Utah. Segons el cens del 2000 tenia 8.363 habitants.

## Demografia

Segons el cens del 2000, Lindon tenia 8.363 habitants, 1.935 habitatges, i 1.789 famílies. La densitat de població era de 384,4 habitants per km².
Dels 1.935 habitatges en un 64% hi vivien nens de menys de 18 anys, en un 86,6% hi vivien parelles casades, en un 4,5% dones solteres, i en un 7,5% no eren unitats familiars. En el 5,9% dels habitatges hi vivien persones soles el 2,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,29 i el nombre mitjà de persones que vivien en cada família era de 4,46.
Per edats la població es repartia de la següent manera: un 42,9% tenia menys de 18 anys, un 10,5% entre 18 i 24, un 27,2% entre 25 i 44, un 14,4% de 45 a 60 i un 5% 65 anys o més.
L'edat mediana era de 22 anys. Per cada 100 dones de 18 o més anys hi havia 98,9 homes.
La renda mediana per habitatge era de 61.964 $ i la renda mediana per família de 63.513 $. Els homes tenien una renda mediana de 47.330 $ mentre que les dones 23.158 $. La renda per capita de la població era de 18.088 $. Entorn del 2,9% de les famílies i el 3,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Lindon». American Fact Finder. Oficina del Cens dels Estats Units, 12-01-2010.
Plantilla:Comtat de Utah
# Ron Mueck

Hans Ronald Mueck (Nascut el 1958) és un escultor que pot ser considerat com "hiperrealista".
Ron Mueck és un australià que viu a Anglaterra. L'origen professional va ser al món dels efectes especials per al cinema, encara que va fer un pas al món de l'art aprofitant el seu talent sorprenent per desenvolupar creacions plàstiques amb un realisme sorprenent.
Mueck va mudar-se a Londres per establir la seva pròpia companyia, creant utilleria i "animatronics" per la indústria de la publicitat. Encara que els seus treballs eren altament detallats, eren dissenyats per ser fotografiats des d'un angle molt específic, amagant així el desordre de l'obra vista des d'un altre angle. Mueck desitjava cada vegada més freqüentment produir escultures que es veiessin perfectes des de qualsevol angle.
El 1996 Mueck va canviar cap a l'"art refinat" possant amb la seva sogra Paula Rego, per produir petites figures com a part d'una escena que ella estava mostrant a la Galeria Hayward. Rego va presentar-ho a Charles Saatchi que immediatament va quedar sorprès amb el seu treball i va començar a col·leccionar i sol·licitar treballs. Aquest fet el va portar cap a la creació que li va crear un nom a Mueck, "Dead Dad" (pare mort) que és una esgarrifosa i hiperrealista obra de silicona i altres materials, del cos mort del seu pare, reduït aproximadament a dos terceres parts de la mida natural. És l'única obra de Mueck que usa pèl propi pel producte final.
Les escultures de Mueck reprodueixen fidelment els detalls del cos humà, però juga amb l'escala per crear imatges impactants. La seva obra de cinc metres "Boy", va ser exhibida el 1999 al "Millenium Dome" i més tard va ser exhibida a la Biennal de Venècia.
Aquest escultor va formar part de l'exposició "Sensation" que va causar polèmica i altres reaccions extremes entre els crítics i el públic. La peça que va exposar en aquella ocasió era "Dead Dad". Aquella exposició va incloure altres "nous" artistes britànics com Damien Hirst i els germans Jake i Dinos Chapman, que porten les seves obres a extrems definitivament colpidors.

## Referències

* Articles d'Oscar Jara
* Galeria James Cohan
* Galeria del Washington Post
* Sensation Gallery Arxivat 2006-12-11 a Wayback Machine.

## Enllaços externs

* Fotos de chilloutpoint.com
# Willie Miller

William Ferguson Miller MBE (Glasgow, 2 de maig de 1955) és un exfutbolista escocès de la dècada de 1980 i entrenador.
Fou 65 cops internacional amb la selecció d'Escòcia amb la qual participà en la Copa del Món de futbol de 1982 i a la Copa del Món de futbol de 1986.
Pel que fa a clubs, defensà els colors de l'Aberdeen FC, on jugà 560 partits de lliga.
El 2004 fou inclòs a l'Scottish Football Hall of Fame.
Fou entrenador de l'Aberdeen entre 1992 i 1995.

## Palmarès

Jugador

### Aberdeen

* Lliga escocesa de futbol (3): 1979-80, 1983-84, 1984-85
* Copa escocesa de futbol (4): 1981-82, 1982-83, 1983-84, 1985-86
* Copa de la Lliga escocesa de futbol (3): 1976-77, 1985-86, 1989-90
* Recopa d'Europa de futbol (1): 1982-83
* Supercopa d'Europa de futbol: (1) 1983
Entrenador

### Aberdeen

* Aberdeenshire Cup: 1992-93

## Referències

* 1 2 Miller, Willie. Willie Miller's Aberdeen Dream Team. Black & White Publishing, 2011. ISBN 9781845024031.
* ↑ SFA profile
* ↑ Perfil a scottishfa
* 1 2 «Dark Blue Dons: Willie Miller». AFC Heritage Trust. [Consulta: 25 abril 2017].
* ↑ Harry Reid (2005), The Final Whistle?, Birlinn, 237-8 ISBN 1-84158-362-6
* ↑ Willie Miller a National-Football-Teams.com (anglès)
* ↑ Perfil a neilbrown.newcastlefans.com
* ↑ «Hall of Fame Dinner 2004». Scottish Football Museum. Arxivat de l'original el 15 de març 2011. [Consulta: 16 setembre 2010].
* ↑ «TV review: Scotland's Greatest Team». The Scotsman, 23-04-2010 [Consulta: 26 abril 2017].
* ↑ Scottish Football Hall of Fame profile
* ↑ «Aberdeen sever all ties with club legend Willie Miller». BBC Sport, 19-06-2012. [Consulta: 24 octubre 2017].
* ↑ «Aberdeen manager Willie Miller». Fitbastats.com. [Consulta: 23 abril 2017].
* ↑ «When Aberdeen ruled Scottish football». The Guardian, 09-03-2016 [Consulta: 21 abril 2017].
* ↑ «Bett the light of bold Aberdeen (page 19)». The Herald (via Google news archive), 23-10-1989 [Consulta: 24 octubre 2017].
* ↑ Webster, Jack «Here we go... all the way to glory». The Glasgow Herald. Google News, 19-11-1983, p. 18 [Consulta: 24 octubre 2017].
* ↑ «Sir Alex's five dates with destiny». UEFA.com. Union of European Football Associations (UEFA), 08-05-2013 [Consulta: 24 octubre 2017].
* ↑ «1983: Ferguson first for Aberdeen». UEFA [Consulta: 24 octubre 2017].
* ↑ Reynolds, Jim «Aberdeen's super heroes take the glory». The Glasgow Herald (via Google news archive), 21-12-1983 [Consulta: 1r novembre 2017].
# UVI

UVI té els següents significats:
* Índex de radiació ultraviolada.
* Unió Vegetariana Internacional.
* unitat de vigilància intensiva o unitat de cures intensives
# Kabala

* No s'ha de confondre amb Kavala.
Qabala, Kabala o Gabala (en àzeri: Qəbələ) és la ciutat més antiga de l'Azerbaidjan i la capital del raion de Kabala. El municipi es compon de la ciutat de Qəbələ i el poble de Küsnət. Abans del 1991 la ciutat s'anomenava Kutkashen, però després de la independència de l'Azerbaidjan, la ciutat va ser reanomenada en honor de la ciutat antiga de Gabala, l'antiga capital medieval de l'Azerbaidjan, centre d'un estat a l'Albània del Caucas, el jaciment arqueològic que és a uns 20 km al sud-oest.

## Notes

* ↑ Gabala, Azerbaijan

## Enllaços externs

* http://www.qebele-ih.gov.az
# Kirkland (Washington)

Kirkland és una població dels Estats Units a l'estat de Washington. Segons el cens del 2000 tenia 45.054 habitants.

## Demografia

Segons el cens del 2000, Kirkland tenia 45.054 habitants, 20.736 habitatges, i 11.031 famílies. La densitat de població era de 1.628,8 habitants per km².
Dels 20.736 habitatges en un 23,3% hi vivien nens de menys de 18 anys, en un 42% hi vivien parelles casades, en un 8,1% dones solteres, i en un 46,8% no eren unitats familiars. En el 35,6% dels habitatges hi vivien persones soles el 6,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,8.
Per edats la població es repartia de la següent manera: un 18,5% tenia menys de 18 anys, un 9,3% entre 18 i 24, un 38,1% entre 25 i 44, un 23,9% de 45 a 60 i un 10,2% 65 anys o més.
L'edat mediana era de 36 anys. Per cada 100 dones de 18 o més anys hi havia 92,8 homes.
La renda mediana per habitatge era de 60.332 $ i la renda mediana per família de 73.395 $. Els homes tenien una renda mediana de 50.691 $ mentre que les dones 39.737 $. La renda per capita de la població era de 38.903 $. Aproximadament el 3,9% de les famílies i el 5,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kirkland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Kirkland». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# George Hogg

George Aylwin Hogg (1915, Harpenden, Regne Unit - 22 de juliol de 1945, Lanzhou, Xina) fou un periodista i treballador a internats de la Xina anglès considerat un heroi a Huang Shi. Era anomenat Ho Ke pels seus alumnes.
Nasqué el 1915 al Regne Unit i estudià a l'Escola St. George, situada a Harpenden. Després d'acabar la secundària anà al Wadham College, pertanyent a la Universitat d'Oxford, on es graduà en art.
La tardor del 1937 fou convidat per sa tia Muriel Lester, una activista per la no-violència, a viatjar als Estats Units d'Amèrica i el Japó. L'any següent, 1938, anà a la Xina, concretament a Xangai, on veié la destrucció causada per l'exèrcit japonès el mes de març. A Wuhan conegué a Agnes Smedley i Rewi Alley, i d'allí anà a Yan'an. Veié la resistència anti-nipona i escriví l'assaig I see a new China. S'uní al moviment Gung Ho.
El 1941 Rewi Alley muntà l'internat per a xiquets Escola Bailie, dels quals la majoria eren refugiats, a Shuangshipu que des de l'any 1942 George Hogg acabà dirigint. Adoptà quatre orfes. El 1943 la Segona Guerra Sinojaponesa hi arribà i es mogueren d'allí cap a Shandan, un lloc estudiat per Rewi Alley, arribant després de quatre mesos de viatge ple de patiments.
El 1944 es publicà el seu assaig I see a new China a Londres.
El 1945 morí a causa d'una infecció de tètanus que agafà a través d'una ferida al dit del peu feta el mes de juliol al jugar bàsquet amb els alumnes. Fou enterrat al pati de l'internat de Shandan.
El 1984 s'erigí un monument en homenatge a ell a Shandan.

## Llegat

Es va fer una pel·lícula australiana el 2008 sobre el seu desplaçament amb els xiquets de Huang Shi titulada The Children of Huang Shi.
També es va publicar Ocean Devil. The life and legend of George Hogg (2008), de James MacManus, un llibre de no-ficció biogràfic basat en investigacions sobre la vida de Gearge Hogg.

## Notes

* 1 2 «I see a new China / by George Hogg». Catàleg de la Biblioteca Nacional d'Austràlia. Biblioteca Nacional d'Austràlia. [Consulta: 21 gener 2017].
* 1 2 3 4 5 6 7 8 9 Shu, Zhang. «George Hogg Forever Lives in Chinese and British People’s Hearts». 中国人民对外友好协会, 2008. Arxivat de l'original el 27 de febrer 2012. [Consulta: 21 gener 2017].
* 1 2 3 4 MacManus, James «The heroic Englishman China will never forget». Times Online, 09-03-2008 [Consulta: 21 gener 2017].
* 1 2 3 4 5 6 7 8 9 «George Hogg y los niños de Huang Shi». GEO, 297, 2011, pàg. 129. ISSN: 0213-7755.
* ↑ «The Children of Huang Shi». FilmAffinity. [Consulta: 21 gener 2017].